OpenLLM-France/wikimedia huggingface dataset:
# Nahegau

El Nahegau va ser una jurisdicció feudal d'Alemanya administrada per comtes del rei, a l'àrea d'influència del riu Nahe i gran part de l'actual Rheinhessen l'àrea del qual es va estendre a les zones properes al Rin al segle X a costa de l'expansió pel Wormsgau, adquirint Ingelheim (937), Spiesheim (960), Saulheim (973) i Flonheim (996) arribant la seva frontera sud al riu Selz, que formava el límit amb el Wormsgau.
El Nahegau va ser una de les possessions centrals dels conradians o sàlics, i des de la meitat del segle xi dels emicònides o emicons. La família dels Emicònides van ser després comtes de Veldenz, senyors de wildgravis i raugravis. És probable que la casa de comtes de Leiningen derivi dels emicònides.
Com a comtes a Nahegau s'esmenten:
* Werner o Warneharius (probablement † vers 920), comte de Nahegau, Speyergau i Wormsgau al de voltant 890/910, casat amb una dama dels conradians.
* Conrad el Roig († 955), el seu fill, comte de Nahegau, Speyergau, Wormsgau i Niddagau, duc a Francònia, duc de Lotaríngia (945-953) casat amn Liutgarda de Saxònia (931, † 953) filla del rei luidolfinf Otó I.
* Otó I de Worms (o Otó I de Carintia) († 1004), fill de l'anterior, comte a Nahegau, Speyergau, Wormsgau, Elsenzgau, Kraichgau, Enzgau, Pfinzgau i Ufgau, duc de Caríntia
* Conrado II de Caríntia o Conrad II el Jove (vers 1003, † 1039), el seu net, comte a Nahegau, Speyergau i Wormsgau, duc de Caríntia 1036-1039

## Bibliografia

* Thomas Bauer: Geschichtlicher Atlas der Rheinlande, 7. Lieferung, IV.9: Die mittelalterlichen Gaue; 2000; ISBN 3-7927-1818-9
# Pisiforme

L'os pisiforme (en forma de pèsol) és un os del canell, parell, curt, esponjós, cuboide, amb quatre cares, de les quals una és articular, i dos extrems, superior i inferior. És el quart os de la primera fila de carp. Dona inserció al tendó del múscul cubital anterior i al lligament transversal anterior del carp. S'articula amb el piramidal.

## Ossos del carp

| Fila | Nom | Articulacions proximals/radials | Articulacions distals | Articulacions metacarpianes |
| Proximal | Escafoide | radi, semilunar | trapezi, trapezoide, gran del carp | - |
| Proximal | Semilunar | radi, escafoide, piramidal | gran del carp, ganxut | - |
| Proximal | Piramidal | semilunar, pisiforme (però no el cúbit) | ganxut | - |
| Proximal | Pisiforme | piramidal | - | - |
| Distal | Trapezi | escafoide | trapezoide | #1 i #2 |
| Distal | Trapezoide | escafoide | trapezi, gran del carp | #2 |
| Distal | Gran del carp | escafoide, semilunar | trapezoide, ganxut | #2, #3 i #4 |
| Distal | Ganxut | piramidal, semilunar | gran del carp | #4 i #5 |

## Vegeu també

* Síndrome del túnel carpià.
* Ossos en l'esquelet humà.

## Imatges

* Reconstrucció tridimensional per CT, dels ossos del carp
* Ossos del canell, placa d' Anatomy of the Human Body , 1918
* Ossos de la mà esquerra. Cara palmar
* Ossos de la mà esquerra. Cara dorsal

## Referències

* ↑ Beasley's Surgery of the Hand. Thieme New York, 2003. ISBN 9781282950023.
* ↑ Kjosness, Kelsey M.; Hines, Jasmine E.; Lovejoy, C. Owen; Reno, Philip L. «The pisiform growth plate is lost in humans and supports a role for in growth plate formation». Journal of Anatomy, 225, 5, 01-11-2014, pàg. 527–538. DOI: 10.1111/joa.12235.
* ↑ Young, Richard W. «Evolution of the human hand: the role of throwing and clubbing». Journal of Anatomy, 202, 1, 01-01-2003, pàg. 165–174. DOI: 10.1046/j.1469-7580.2003.00144.x.
# Fiònia

Fiònia (en danès Fyn) és una illa de Dinamarca situada al centre del país, separada de la península de Jutlàndia per l'estret del Petit Belt (Lillebælt) i de Sjælland pel Gran Belt (Storebælt), dos dels estrets danesos més importants que comuniquen la mar Bàltica amb el Kattegat al mar del Nord.
Administrativament forma part de la Regió de Syddanmark des del 2007, quan l'antic comtat de Fiònia va deixar d'existir com a conseqüència d'una reforma territorial. És la segona illa més gran de Dinamarca, amb 2.984,56 km², i té una població de 453.700 habitants (2009).
La ciutat més important és Odense (166.305 habitants el 2010), vila natal de Hans Christian Andersen. Una altra ciutat important és Svendborg.
Fiònia també és anomenada "El jardí de Dinamarca" per la seva natura ben cuidada.

## Referències

* ↑ Nyt fra Danmarks Statistik - Byopgørelsen 1. januar 2010
# Amolops formosus

Amolops formosus és una espècie de granota de la família dels rànids. Viu a altituds d'entre 1.000 i 2.500 msnm a Bangladesh, l'Índia, el Nepal i, possiblement, Bhutan i la Xina. El seu hàbitat natural són els rierols que travessen els boscos tropicals perennifolis i la vegetació adjacent. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Bordoloi, S.; Ohler, A.; Ahmed, M. F.; Shrestha, T. K. «Amolops formosus» (en anglès). Llista Vermella d'Espècies Amenaçades de la UICN, 2004. DOI: 10.2305/IUCN.UK.2004.RLTS.T58206A11746654.en. [Consulta: 31 agost 2024].
# Amolops himalayanus

Amolops himalayanus és una espècie de granota de la família dels rànids. Viu al nord-est de l'Índia i el Nepal. Podria ser un sinònim de A. formosus i, de fet, l'última edició de la Llista Vermella de la UICN el classifica com a tal. El seu nom específic, himalayanus, significa 'de l'Himàlaia' en llatí.

## Referències

* 1 2 Frost, D. R. «Amolops himalayanus (Boulenger, 1888)» (en anglès). Amphibian Species of the World 5.6, an Online Reference. Museu Americà d'Història Natural, 2013. [Consulta: 8 juliol 2013].
* ↑ Bordoloi, S.; Ohler, A.; Firoz Ahmed, M.; Kumar Shrestha, T. «Amolops formosus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2004. DOI: 10.2305/IUCN.UK.2004.RLTS.T58206A11746654.en. [Consulta: 6 octubre 2021 2021].
# Amolops hainanensis

Amolops hainanensis és una espècie de granota que viu a la Xina. Està amenaçada d'extinció per la destrucció de l'hàbitat.

## Referències

* ↑ Haitao, S. & Chan, B. 2004. Amolops hainanensis. Llista Vermella d'Espècies Amenaçades de la UICN 2006. Consulta: 17 d'abril del 2008
# Fosse Way

La Fosse Way era una calçada romana d'Anglaterra que unia Exeter (Isca Dumnoniorum) al sud-oest d'Anglaterra amb Lincoln (Lindum Colonia) a Lincolnshire, passant per Ilchester (Lindinis), Bath (Aquae Sulis), Cirencester (Corinium) i Leicester (Ratae Corieltauvorum).
La paraula Fosse deriva del llatí fossa. L'any 43 de la nostra era, la Fosse Way marcava la frontera occidental del govern romà en l'edat del ferro britànica. Potser el nom li fos donat perquè probablement va començar sent només un fossat fet com a mesura defensiva i que més endavant es va omplir per aprofitar-lo com a camí, o potser perquè, en un territori força plujós, hi havia un fossat tot al llarg d'aquest camí com a drenatge de la via.
Destaca el seu traça rectilini que, des de Lincoln a Ilchester dins el comtat de Somerset, durant un tram de 182 milles només es desvia 6 milles (10 km) de la línia recta.
Actualment diversos topònims dins la ruta tenen el sufix -cester o -chester, que deriven del llatí castra que significa «campament militar». Altres noms d'assentaments tenen en el seu nom Fosse-, o -on-Fosse, mentre que d'altres fan servir el més genèric de Street, Strete, -le-Street, Stratton, Stretton, Stratford, i Stretford, que deriven del llatí strata, que significa «camí pavimentat». Aquesta via comença al punt 50° 44′ N, 3° 29′ O﻿ / ﻿50.73°N,3.48°O﻿ / 50.73; -3.48 a Exeter fins 53° 14′ N, 0° 32′ O﻿ / ﻿53.23°N,0.54°O﻿ / 53.23; -0.54 a Lincoln.

## Referències

* Aston, M. and Burrow, I. (Eds) (1982) The Archaeology of Somerset : a review to 1500 AD, Taunton : Somerset County Council, ISBN 0-86183-028-8
* Margary, I.D. (1955) Roman roads in Britain: Vol.1, South of the Foss Way-Bristol Channel, 1st Ed., London : Phoenix House, 255 p.

## Vegeu també

* Llista de vies romanes

## Enllaços externs

* Roman Roads of Britain: Chapter 7: The Foss Way , Thomas Codrington (1903)
* 'The Fosse Way - A Journey through Roman Britain' web page by the BBC
# Fossbergom

Fossbergom és el centre administratiu del municipi de Lom, al comtat d'Oppland, al centre-sud de Noruega. La seva població és de 839 habitants (2014). Fossberg és una comunitat moderna, en la qual la majoria de les persones treballen en el turisme, el comerç i el sector de serveis.
Bøverdalen és una bella vall a la part occidental de Lom, el qual s'estén des de Fossbergom en l'àrea de Sogn, a l'oest de Noruega. Fossbergom està situat on el riu Bovra desemboca sobre la càtara Prestfossen.
Fossbergom es troba just a la línia divisòria entre Stryn (Rv.15 carretera Strynefjellsvegen), Sogn (Ap. 55 carretera Sognefjellsvegen) i Valls. Durant els mesos d'estiu, es tracta d'un important encreuament de carreteres que connecta est i l'oest de Noruega. La carretera Sognefjellsvegen usualment està tancada des d'octubre / novembre fins a prop de finals d'abril / principis de maig a causa de les fortes nevades que caracteritzen la zona i al seu perillós trànsit. Fossbergom també és accessible prenent el tren des de Trondheim o Oslo Otta, i després es recorre la resta del camí amb autobús (60 km).
L'Hotel Fossheim (Fossheim Turisthotell) va obrir per primera vegada en 1897 un edifici de dos pisos de fusta amb un àtic, secció de cuina, dues sales d'estar i set habitacions. El lloc s'ha executat tant com una granja i com un hotel fins a la Primera Guerra Mundial, després que els cotxes es van convertir en els mitjans més comuns de transport. En els anys 1950 i 1960, diverses reformes es van dur a terme per tal de satisfer les exigències dels nous grups de turistes. Avui dia, l'edifici principal disposa de 26 habitacions dobles i 3 habitacions individuals i un restaurant de connexió. El nou edifici annex també va ser construït per satisfer els visitants estrangers.
El Museu geològic del Centre de Pedra de Fossheim (Fossheim Steinsenter) té una de les col·leccions més grans de minerals i pedres precioses al país.
L'església de fusta de Lom (Lom Stavkyrkje) data del segle XIII i es troba en Fossbergom. És una de les majors esglésies de fusta a Noruega, i va ser restaurada al segle xvii.

## Referències

* ↑ «Lom (Top of Norway)». Arxivat de l'original el 2011-07-20.
* ↑ «History, Visitors since 1897 (Fossheim Turisthotell)». Arxivat de l'original el 2011-07-24.
* ↑ «Fossbergom (Lom Municipality in Norway)».

## Enllaços externs

* Informació turística
* Hotel Fossheim
# Fossat d'orquestra

El fossat d'orquestra és la zona d'un teatre en la que generalment se situen els músics per a tocar. Normalment es troba enfonsada entre l'escenari i la primera fila d'espectadors de platea. Els fossats d'orquestra s'empren en formats escènics que requereixen música, com el ballet, l'òpera, teatre musical o en casos on és necessària música escènica. El director es sol situar al davant dels músics, d'esquena a la platea.

## Referències

* ↑ Gómez García, Manuel. Diccionario del teatro. Madrid: Ediciones Akal, 1998, p. 328. ISBN 84-460-0827-0.

## Vegeu també

* Teatre musical
* Òpera
* Orquestra
* Ballet
# New Salem (Pennsilvània)

New Salem és una població dels Estats Units a l'estat de Pennsilvània. Segons el cens del 2000 tenia 648 habitants.

## Demografia

Segons el cens del 2000, New Salem tenia 648 habitants, 258 habitatges, i 198 famílies. La densitat de població era de 556 habitants/km².
Dels 258 habitatges en un 29,8% hi vivien nens de menys de 18 anys, en un 66,3% hi vivien parelles casades, en un 8,5% dones solteres, i en un 22,9% no eren unitats familiars. En el 19% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,79.
Per edats la població es repartia de la següent manera: un 22,8% tenia menys de 18 anys, un 5,4% entre 18 i 24, un 29,2% entre 25 i 44, un 25,8% de 45 a 60 i un 16,8% 65 anys o més.
L'edat mediana era de 41 anys. Per cada 100 dones de 18 o més anys hi havia 96,9 homes.
La renda mediana per habitatge era de 51.944 $ i la renda mediana per família de 53.295 $. Els homes tenien una renda mediana de 39.028 $ mentre que les dones 22.321 $. La renda per capita de la població era de 18.802 $. Entorn del 3,7% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Salem». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- New Salem». American Fact Finder. Oficina del Cens dels Estats Units, 12-01-2010.
# Navati

Navati (en rus: Наваты) és un poble de l'óblast de Nijni Nóvgorod, a Rússia, segons el cens del 2010 tenia 304 habitants, pertany al municipi de Iazíkovo. Es troba a 25 km al sud-est de Pilna, a 175 km de Nijni Nóvgorod i a 10 km al sud-oest de Xúmerlia.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Myotis annatessae

Myotis annatessae és una espècie de ratpenats de la família dels vespertiliònids. Viu a Laos i el Vietnam a altituds d'entre 200 i 1.300 msnm. El seu hàbitat natural són els boscos. Es desconeix si hi ha cap amenaça significativa per a la supervivència d'aquesta espècie. Fou anomenat en honor d'Anna Tess, filla d'Aleksandr Borissenko, un dels científics que el descrigueren.

## Referències

* ↑ Srinivasulu, C.; Srinivasulu, B. «Myotis annatessae». Llista Vermella d'Espècies Amenaçades de la UICN. Unió Internacional per a la Conservació de la Natura, 2019. DOI: 10.2305/IUCN.UK.2019-3.RLTS.T85342605A85342608.en. [Consulta: 3 febrer 2021].
* ↑ Kruskop i Borissenko, 2013, p. 298.

## Bibliografia

* Kruskop, S. V.; Borissenko, A. V. «A New Species of South-East Asian Myotis (Chiroptera: Vespertilionidae), with Comments on Vietnamese 'Whiskered Bats'» (en anglès). Acta Chiropterologica, 15, 2, 2013, pàg. 293-305. DOI: 10.3161/150811013X678937.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Fonteu Capitó

Fonteu Capitó és el nom dels següents personatges:
* Tit Fonteu Capitó, pretor romà
* Publi Fonteu Capitó pretor romà
* Gai Fonteu Capitó, cònsol sufecte romà el 33 aC
* Gai Fonteu Capitó, cònsol romà l'any 12
* Gai Fonteu Capitó, cònsol romà l'any 59
* Luci Fonteu Capitó, cònsol romà l'any 67
# Fontfreda (Serradell)

Fontfreda és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Està situat a la dreta del riu de Serradell, al sud-est del poble d'aquest nom. Al nord-oest del Serrat de Berbui, és al sud-est de les Sorts i a migdia dels Horts, al sud-oest de l'Obac d'Erinyà.

## Enllaços externs

* Institut Cartogràfic de Catalunya
# Amoya signatus

Amoya signatus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 5,5 cm de longitud total.

## Hàbitat

És un peix marí, de clima subtropical i demersal.

## Distribució geogràfica

Es troba a l'Índic occidental: Moçambic i Reunió.

## Observacions

És inofensiu per als humans.

## Referències

* ↑ Herre A. W. C. T., 1927. Gobies of the Philippines and the China Sea. Monogr. Bur. Sci. Manila Monogr. 23. 1-352. frontispiece + Pls. 1-30.
* ↑ BioLib (anglès)
* ↑ Peters, W. (C. H.), 1855. Übersicht der in Mossambique beobachteten Seefische. Monatsb. Akad. Wiss. Berlin 1855: 428-466.
* ↑ «Amoya signatus». Catalogue of Life. (anglès)
* 1 2 3 4 «Amoya signatus» (en anglès). FishBase. Froese, Rainer; Pauly, Daniel (editors).
* ↑ Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* ↑ Fricke, R., 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.
* ↑ Goren, M., 1979. The Gobiinae of the Red Sea (Pisces: Gobiidae) Senckenb Biol. v. 60 (núms. 1/2): 13-64.
* ↑ Letourneur, Y., P. Chabanet, P. Durville, M. Taquet, E. Teissier, M. Parmentier, J.-C. Quéro i K. Pothin, 2004. An updated checklist of the marine fish fauna of Reunion Island, south-western Indian Ocean. Cybium 28(3):199-216.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Francesc Aura Boronat

Francesc Aura Boronat (Alcoi, 30 de desembre de 1918 - Alcoi, 27 de novembre de 2018) va ser un activista i divulgador antifeixista valencià, supervivent del camp de concentració de Mauthausen.
Amb només 17 anys va lluitar amb el bàndol republicà de la Guerra Civil espanyola i posteriorment va exiliar-se a Suïssa i França, on va acabar en un camp de treball en la construcció de la Línia Maginot. Després de la derrota francesa seria detingut pels nazis i deportat a Mauthausen, on va sobreviure durant 4 anys i 9 mesos. Després de l'alliberament del camp va seguir vivint a França per por de la repressió franquista, i no va tornar a Alcoi fins al 1953.
La seva història va ser il·lustrada pel també alcoià Jordi Peidro en la novel·la gràfica Esperaré siempre tu regreso i també va ser part del llibre Francisco Aura Boronat: resistencia y dignidad frente a la desmemoria, de Paco Blay, Àngel Beneito i Natxo Lara.
El 2014 l'ajuntament d'Alcoi va posar el seu nom a un dels ponts del municipi. En el moment de la seva mort, poc abans de complir 100 anys, era el darrer valencià supervivent dels camps d'extermini nazis.

## Referències

* 1 2 3 «Mor Paco Aura, l'alcoià que va sobreviure al camp de concentració nazi de Mauthausen». Diari la Veu.
* ↑ media, À Punt. «VÍDEO | Mor Paco Aura, l'últim supervivent valencià del camp de concentració de Mauthausen». [Consulta: 27 novembre 2018].
# Francesc Auguet

Francesc Auguet (Pont Major, Girona, ca 1820 - ?), anomenat Huguet en algunes fonts, fou un comandament carlí a les ordres del general Savalls, durant la Tercera Guerra Carlina.
Nascut al Pont Major de Girona i espardenyer d'ofici, s'enrolà a les ordres de Savalls a les primeries de l'aixecament, arribant a ser brigadier i el seu principal lloctinent en accions de combat. Creà i tingué sota les seves ordres el llegendari 2n batalló de Girona, el més reputat entre les forces carlines catalanes de la tercera carlinada. Home taciturn i malenconiós, amb fama d'honradesa i sobrietat, un cop perduda la guerra es retirà a la seva espardenyeria del Pont Major de Girona, on morí mig oblidat.

## Referències

* ↑ Recull de fets a la vila de Santa Coloma de Farners on figura un document autògraf on signa "Auguet"

## Bibliografia

* Pla, Josep. Tres senyors. Un senyor de Barcelona. Barcelona: Destino, 1971.
* Oyarzun, Román. Historia del carlismo. Madrid: Alianza Editorial, 1969.
# Ford Galaxy

El Ford Galaxy és unvehicle gran polivalent (MPV). Va ser introduït per primera vegada el 1995, i des de llavors s'ha estès per més de tres generacions. El gener de 2022, la companyia va anunciar que deixaria de fabricar-lo.

## Referències

* ↑ «El Ford Galaxy dirá adiós en 2022, un monovolumen de 7 plazas superviviente de los SUV» (en castellà), 06-01-2022. [Consulta: 5 juny 2022].
* ↑ «Ford Galaxy 1995 Launch Video», 1995. [Consulta: 5 juny 2022].
# Ford Madox Ford

Ford Madox Ford, el nom de naixement del qual era Ford Hermann Hueffer, va ser un novel·lista, poeta, crític i editor anglès, nascut el 17 de desembre de 1873 a Merton (Surrey) i mort el 26 de juny de 1939 a Deauville (Calvados).
Fill de Francis Hueffer, va canviar el seu nom per Ford Madox Hueffer i finalment per Ford Madox Ford en honor del seu avi, el pintor prerafaelita Ford Madox Brown, de qui en va escriure una biografia.
La seva novel·la més coneguda The Good Soldier, apareguda el 1915 va ser traduïda al català per Maria Iniesta i Agulló el 2005 amb el títol El bon soldat. Va ser fundador de l'English Review i redactor en cap de la revista Transatlantic Review.

## Referències

* ↑ «Ford Madox Ford». Gran Enciclopèdia Catalana. Barcelona: Grup Enciclopèdia Catalana.
* ↑ Ford, Ford Madox; Iniesta i Agulló, Maria (trad.). El bon soldat : una història de passió : "Beati Immaculati" (en català, traduït de l'anglès). 1a ed. Barcelona: Edicions de 1984, 2005. ISBN 84-96061-50-7.
# Fotogramas de Plata 2018

La 69a cerimònia de lliurament dels Fotogramas de Plata 2018, lliurats per la revista espanyola especialitzada en cinema Fotogramas, va tenir lloc el 4 de març de 2019 a la discoteca Joy Eslava de Madrid. Fou presentada per Ana Morgade.

## Candidatures
### Millor pel·lícula espanyola

| Pel·lícula | Director | Resultat |
| Entre dos aguas | Isaki Lacuesta | Guanyadora |

### Millor pel·lícula estrangera

| Pel·lícula | Director | Resultat |
| Roma | Alfonso Cuarón | Guanyadora |

### Tota una vida

| Intèrpret | Resultat |
| Emilio Gutiérrez Caba | Guanyadora |

### Millor actriu de cinema

| actriu | Pel·lícula | Resultat |
| Penélope Cruz | Todos lo saben | Guanyadora |
| Bárbara Lennie | La enfermedad del domingo | Candidata |
| Najwa Nimri | Quién Te Cantará | Candidata |

### Millor actor de cinema

| Actor | Pel·lícula | Resultat |
| Mario Casas | El fotógrafo de Mauthausen | Candidat |
| Antonio de la Torre Martín | El reino | Guanyador |
| Javier Gutiérrez | Campeones | Candidat |

### Millor actor de televisió

| Actor | Sèrie de televisió | Resultat |
| Paco León | Arde Madrid | Candidat |
| Javier Rey | Fariña | Guanyador |
| Javier Gutiérrez | Vergüenza | Candidat |

### Millor actriu de televisió

| Actriu | Sèrie de televisió | Resultat |
| Najwa Nimri | Vis a vis | Guanyadora |
| Anna Castillo | Arde Madrid | Candidata |
| Inma Cuesta | Arde Madrid | Candidata |

### Millor actriu de teatre

| Actriu | Muntatge | Resultat |
| Irene Escolar | Mammón | Guanyadora |
| Lolita Flores | Fedra | Candidata |
| Aitana Sánchez-Gijón | La vuelta de Nora (Casa de muñecas 2) | Candidata |

### Millor actor de teatre

| Actor/Companyia | Muntatge | Resultat |
| Juan Echanove | Rojo | Candidat |
| Ricardo Gómez (actor) | Mammón | Guanyador |
| Josep Maria Pou | Moby Dick | Candidat |

### Millor sèrie espanyola segons els lectors

| Intèrpret | Resultat |
| Élite | Candidata |
| Fariña | Candidata |
| Arde Madrid | Guanyadora |

### Millor pel·lícula espanyola segons els lectors

| Intèrpret | Resultat |
| Quien te cantará | Candidata |
| El reino | Candidata |
| Campeones | Guanyadora |

## Referències

* ↑ 'Campeones', coproducida por RTVE, mejor película española en los Premios Fotogramas de Plata 2018, rtve.es, 5 de març de 2019
* ↑ Los Gutiérrez Caba conquistan los Fotogramas de Plata, Agència EFE, 5 de març de 2019

## Vegeu també

* Medalles del Cercle d'Escriptors Cinematogràfics de 2018
* 63a edició dels Premis Sant Jordi de Cinematografia
* XXXIII Premis Goya
* VI Premis Feroz
* XXVIII Premis de la Unión de Actores
* XXVIII Premis Turia
* Premis Gaudí de 2019
* XXIV Premis Cinematogràfics José María Forqué

## Enllaços externs

* Consulta dels Fotogramas de Plata de l'any a l'IMDB
* Fotogramas de Plata 2018 a la revista Fotogramas